b'\n_START_ARTICLE_\nJuan Pablo Sor\xc3\xadn\n_START_PARAGRAPH_\nJuan Pablo "Juanpi" Sor\xc3\xadn (s. 5. toukokuuta 1976 Buenos Aires, Argentiina) on argentiinalainen jalkapalloilija. H\xc3\xa4n pelasi yleens\xc3\xa4 vasemmalla laidalla joko puolustuksessa tai keskikent\xc3\xa4ll\xc3\xa4._NEWLINE_Sor\xc3\xadn edusti viimeisen\xc3\xa4 seuranaan Brasilian p\xc3\xa4\xc3\xa4sarjan Cruzeiroa. Aiemmin h\xc3\xa4n pelasi Argentinos Juniorsissa, Juventuksessa, River Platessa, Cruzeirossa, Laziossa, FC Barcelonassa, Paris Saint-Germainissa, Villarrealissa ja Hamburg SV:ss\xc3\xa4._NEWLINE_Sor\xc3\xadn lukeutui Argentiinan maajoukkueen avainpelaajiin. H\xc3\xa4n edusti Argentiinaa MM-kisoissa vuosina 2002 ja 2006, joista ensimm\xc3\xa4isell\xc3\xa4 kerralla h\xc3\xa4n pelasi Argentiinan kolmesta ottelusta kaksi kokonaan ja kolmannesta 63 minuuttia ennen tuloaan vaihtoon sek\xc3\xa4 j\xc3\xa4lkimm\xc3\xa4isell\xc3\xa4 kerralla alusta loppuun kaikki Argentiinan ottelut lukuun ottamatta jatkopaikan kannalta merkitykset\xc3\xb6nt\xc3\xa4 viimeist\xc3\xa4 alkulohko-ottelua. H\xc3\xa4n pelasi kaikkiaan 75 maaottelua ja teki niiss\xc3\xa4 11 maalia vuosina 1995\xe2\x80\x932006.'